vidhya about pregnency
​పెళ్లైన హీరోయిన్... పిల్లలు కనే ఉద్దేశమే లేదా?
ఆమె తల్లి కాబోతోంది.. అన్నట్టుగా రకరకాల కథనాలు వస్తున్నాయి. ఈ నేపథ్యంలో వీటిపై ఘాటుగా రియాక్ట్ అయ్యింది విద్య.
TNN | Updated:
Mar 17, 2017, 01:04PM IST
ప్రపంచ జనాభా పెరిగిపోతోంది.. కొంతమంది పిల్లల్ని కననంత మాత్రాన నష్టం లేదులే... అని అంటోంది విద్యాబాలన్. ప్రస్తుతం తన సినిమాలతో బిజీగా ఉన్న విద్యాబాలన్ ను మీడియా తరచూ ఒకే ప్రశ్న అడుగుతోంది. విద్య గర్భవతి అయినట్టుగా కూడా మీడియాలో కథనాలు వస్తున్నాయి. ఆమె ఇటీవలే గైనకాలజిస్టును కలిసిందని, గైనిక్ క్లినిక్ కు వెళ్లిందని.. కాబట్టి ఆమె తల్లి కాబోతోంది.. అన్నట్టుగా రకరకాల కథనాలు వస్తున్నాయి. ఈ నేపథ్యంలో వీటిపై ఘాటుగా రియాక్ట్ అయ్యింది విద్య.
ముందుగా తను ప్రెగ్నెంట్ అనే విషయాన్ని ఖండించింది విద్య. తను క్లినిక్ కు వెళితే దాని అర్థం గర్భవతి అని ఎలా అంటారని ఆమె ప్రశ్నించింది. వేరే సమస్యల మీద కూడా డాక్టర్ ను కలిసి ఉండవచ్చు కదా? అని అంది. ప్రస్తుతం తను సినిమాలతో బిజీగా ఉన్నాను, గర్భవతిని కాను అని విద్య స్పష్టం చేసింది. తను, తన భర్త వ్యక్తిగత స్వేచ్ఛను కోరుకుంటామని విద్య చెప్పింది. అయితే ఇండియాలో అలా కుదరదని వ్యాఖ్యానించింది, తమ పెళ్లి అయిన రోజు నుంచీనే కొంతమంది పిల్లల ప్రస్తావన తెస్తున్నారని అంది.
పెళ్లికి వచ్చిన కొంతమంది పెద్ద వాళ్లు.. తర్వాత కనిపించినప్పుడు పిల్లలతో కనిపించాలి.. అన్నారని విద్య చెప్పింది. అప్పటికి తాము ఇంకా హనీమూన్ కు ఎక్కడకు వెళ్లాలనే విషయం గురించి కూడా నిర్ణయించుకోలేని వ్యాఖ్యానించింది. అంతా పిల్లల గురించి ప్రస్తావన తేవడం ఎందుకు అని ప్రశ్నించింది. తను పిల్లలను తయారు చేసే యంత్రాన్ని కాదని చెప్పుకొచ్చింది. ఒకవైపు ప్రపంచజనాభా పెరిగిపోతోంది, అలాంటప్పుడు తనలాంటి వాళ్లు పిల్లలను కననంత మాత్రాన నష్టం ఏముంది? అంటూ సీరియస్ గా అడిగేసింది విద్యాబాలన్.